2 POSĖDIS

# SPRENDIMAS

**DĖL KAUNO RAJONO SAVIVALDYBĖS TARYBOS 2022 M. BALANDŽIO 28 D. SPRENDIMO NR. TS-158 „DĖL KAUNO RAJONO SAVIVALDYBĖS STIPENDIJOS SKYRIMO UNIVERSITETŲ STUDENTAMS TVARKOS APRAŠO PATVIRTINIMO“ PAKEITIMO**

2023 m. vasario 23 d. Nr. TS-65

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba nusprendžia:

Pakeisti Kauno rajono savivaldybės stipendijos skyrimo universitetų studentams tvarkos aprašą, patvirtintą Kauno rajono savivaldybės tarybos 2022 m. balandžio 28 d. sprendimu Nr. TS-158 „Dėl Kauno rajono savivaldybės stipendijos skyrimo universitetų studentams tvarkos aprašo patvirtinimo“:

1. Pakeisti 10 punktą ir jį išdėstyti taip:

„10. Savivaldybės administracijos direktorius kiekvienais metais iki balandžio 1 d. nustato Savivaldybės prioritetinių specialybių sąrašą (toliau – Sąrašas) ir skiriamų Stipendijų skaičių, atsižvelgdamas į Savivaldybės administracijos atliktą Savivaldybėje veikiančių įmonių, įstaigų, organizacijų, ūkininko ūkių apklausą, Užimtumo tarnybos prie Socialinės apsaugos ir darbo ministerijos duomenis ir Savivaldybės biudžete numatytas lėšas.“

2. Pakeisti 14 punktą ir jį išdėstyti taip:

„14. Universitetas, atrinkęs pretendentus, pretendentų sąrašą, patvirtintą universiteto rektoriaus įsakymu ir prašymą skirti Stipendiją pateikia Savivaldybės administracijos direktoriui ne vėliau kaip iki einamųjų metų gegužės 15 d.“

Savivaldybės meras Valerijus Makūnas